|  |  |
| --- | --- |
| Numri i lëndës: | 2019:101606 |
| Datë: | 09.07.2019 |
| Numri i dokumentit:  | 00400329 |

C.nr. 511/19

GJYKATA THEMELORE NЁ PEJЁ, me gjyqtaren Merita Baloku, në çështjen juridiko civile të paditësit: N. L. nga P., kundër të paditurve, A. U. nga P. dhe V. U. nga P., njëherit e autorizuara e të paditurit A., me autorizim në shkresat e lëndës, për vërtetim pronësie, në seancën e shqyrtimit kryesor të dt. 09.07.2019, në prani te paditësit dhe të paditurës L., murr dhe përpiloi me dt. 09.07.2019 këtë:

A K T GJ Y K I M

NË BAZË TË POHIMIT

 APROVOHET kërkesëpadia e paditësit N. L. nga P SI E BAZUAR

VËRTETOHET se paditësi N. L. nga P ,është pronarë i patundshmërisë,- e ngastrës katastrale nr. .... me kulturë shtëpi dhe oborr në sipërfaqe prej ....., ZK Pejë.

 DETYROHEN TË PADITURIT A. U. nga P. dhe V. U. nga P., që paditësit të ia pranojnë të drejtën e pronësisë në patundshmërinë e cekur si me lartë dhe të lejojnë që të njëjtën patundshmëri ta regjistroi pranë regjistrave kadastral në DGJK në Pejë, nga dita e pranimit të këtij aktgjykimit e nën kërcënim të përmbarimit.

Secila palë i bartë shpenzimet e veta procedurale.

 A r s y e t i m

Paditësi, N. L. nga P., me dt.10.05.2019, në këtë gjykatë kanë parashtruar padi kundër të paditurve A. U. nga P. dhe V. U. nga P., për vërtetim pronësie.

Me padinë e ushtruar paditësit kanë paraqitur çështjen siç vijon: se patundshmërinë me nr. Të ngastrës Katastrale nr.03191-3 me kulturë shtëpi oborr në sipërfaqe prej 01,51 ha e ka blerë nga babi i të paditurve tani i ndjerë S. U..

Në shqyrtimin kryesor të dt.09.07.2019 paditësi deklaroi se: mbetet pranë padisë dhe kërkesës se saj, janë të vërteta të gjitha thëniet nga padia. Këtë pasuri e ka blerë në vitin 1979, nga babai i të paditurve tani ndjeri S. U., i propozon gjykatës që pas administrimit të provave ta aprovoi kërkesë padinë si të bazuar.

E paditura L. U., njëherit e autorizuar e paditurit e A. U., në shqyrtimin kryesor ka deklaruar se: nuk e kontestojnë padinë, është e vërtete se shitblerja ka ndodhur në vitin 1979, ku në atë kohë ka qenë vet madhore dhe e di mirë se ka ndodhur kjo shitblerje, kështu që në emrin esaj dhe në emër të vëllait të saj e pranoi kërkesë padinë aq sa është në fl.poseduese.

Meqenëse palët disponuan lirshëm lidhur me objektin e kërkesëpadisë e në kuptim të nenit 3.1 të LPK-së, gjykata pa u lëshuar në shqyrtimin e mëtutjeshëm e aprovoi kërkesëpadinë e paditësve, e duke u mbështetur në nenin 148.1 të LPK-së vendosi si në dispozitiv të këtij aktgjykimi.

Me sa u tha më lartë, gjykata vendosi si në dispozitiv të këtij aktgjykimi.

NGA GJYKATA THEMELORE NE PEJE, C. nr.511/19 me datë 09.07.2019.

 Gj y q t a r j a

 Merita Baloku

UDHEZIM JURIDIK:

Me që palët kanë hequr dorë nga

e drejta e ankesës Aktgjykimi bëhet

i plotfuqishëm me ditën e shpalljes

me dt. 09.07.2019.